Pearl Jam

Pearl Jam, գրանջ երաժշտական ոճի ակտիվիստ խմբերից մեկը (Alice in Chains, Nirvana և Soundgarden խմբերի հետ միասին), որ հայտնի էին 20-րդ դարի 90-ական թվականների առաջին կեսին։ Խումբը շատ արագորեն հայտնի դարձավ 1991 թվականին թողարկված իր առաջին ալբոմի շնորհիվ, որ կոչվում էր «Ten»։ 21-րդ դարում Pearl Jam-ը շարունակում է ալբոմներ թողարկել՝ չնայած նրան, որ իրենց նոր աշխատանքները չեն հասնում հայտնիության այն աստիճանին, որին հասել էին «Ten», «Vs.» և «Vitalogy» ալբոմները։

Իրենց ավելի քան քսանամյա կարիերայի ընթացքում խումբը թողարկել է 10 ստուդիական ալբոմներ, երկու մինի-ալբոմներ, 8 համերգային ալբոմներ, 4 DVD, 4 հավաքածու, 32 երգ և 263 պաշտոնական բութլեգներ։

Այժմ խումբը վաճառել է ավելի քան 31,5 միլիոն օրինակ ԱՄՆ-ում և մոտ 60 միլիոն օրինակ ամբողջ աշխարհում։ Pearl Jam-ը գերազանցել է իր ժամանակակից շատ ալտերնատիվ ռոք խմբերի և համարվում է տասնամյակի ամենաազդեցիկ խմբերից մեկը։ Ստեֆան Թոմաս Էրլվինը Pearl Jam-ին անվանել է «1990-ական թվականների ամենահայտնի ամերիկյան ռոք ն' ռոլ խումբ։»

Խմբի պատմություն

Ձևավորում և սկզբնական շրջան (1984-1990) 

Սթոուն Հոսսարդը և Ջեֆֆ Ամենթը եղել են Green River նորարական գրանջ խմբի անդամներ 1980-ական թվականների կեսերին։ Խումբը հյուրախաղեր էր ունենում և ձայնագրություններ էր անում աստիճանաբար մարող հաջողությամբ։ 1987 թվականի վերջին Հոսսարդն ու Ամենթը սկսեցին նվագել Malfunkshun խմբի վոկալիստ Էնդրյու Վուդի հետ՝ ի վերջո ձևավորելով Mother Love Bone խումբը։ 1988 և 1989 թվականներին խումբը համերգներ ունեցավ և ձայնագրություններ իրականացրեց հասարակության շրջանում աճող հետաքրքրությունից դրդված և հովանավորում գտավ PolyGram լեյբլի կողմից, որը պայմանագիր ստորագրեց խմբի հետ 1990 թվականի սկզբին, երբ խմբի անդամ Վուդի հերոինի չարաշահումից առաջացած մահվանից անցել էր 4 ամիս։

Ամենթը և Հուսարդը Վուդի մահվանից և խմբի փլուզումից հետո դատարկված էին։ Հոսարդը շատ երկար ժամանակ ծախսեց նոր երգի ստեղծման համար, սակայն այն չափազանց բացասական էր։ Որոշ ժամանակ անց նա սկսեց նվագել կիթառահար Մայք ՄակՔրեդիի հետ, ով նախկինում նվագում էր Shadow խմբում։ ՄակՔրեդին առաջարկեց Հոսսարդին միանալ Ամենտի հետ։

Այնուհետև եռյակին միացավ Դեյվ Կրուզենը, ով հարվածային գործիքներ էր նվագում։ Խումբը սկսեց մտածել նոր անվանման մասին։ Նրանց սկզբնական անունը Mookie Blaylock էր՝ ի պատիվ հայտնի բասկետբոլիստի։ Շուտով նրանց հետ պայմանակգիր կնքեց Epic Records-ը, և խումբը վերանվանվեց Pearl Jam: Վեդդերն իր հարցազրույցներից մեկում նշել է, որ խմբի անվանումը հղում է իր տատիկին՝ Փերլին, ով հաճախ էր ջեմ պատրաստում կակտուսից։ Սակայն 2006 թվականին Rolling Stone-ին տված հարցազրույցում նշել է, որ դա իրականում չի համապատասխանում ճշմարտությանը, նույնիսկ եթե իր տատիկի անունը Փերլ էր։ Ամենթն ու ՄակՔրեդին բացատրել են, որ Pearl (մարգարիտ) բառը հորինել է Ամենթը, իսկ Pearl Jam անունը դնելու գաղափարը ծնվել է Նիլ Յանգի համերգ այցելությունից հետո, ով իմպրովիզացիաներ անելով իր երգերը ձգել է 15-20 րոպե։

Ten (1991-1992) 
1991 թվականի մարտին Pearl Jam-ը վերադարձավ London Bridge ստուդիո Սիեթլ քաղաքում իրենց դեբյուտային Ten ալբոմի ձայնագրման համար։ Մայիսին Կրուզենը լքում է խումբը, իսկ նրա փոխարեն գալիս է Մեթ Չեմբերլենը, ով նախկինում նվագում էր Edie Brickell & New Bohemians խմբում։ Մի քանի ելույթներից և Alive երգի տեսահոլովակի նկարահանումից հետո Չեմբերլենը լքում է խումբը՝ տեղափոխվելով Saturday Night Live։ Նրան փոխարինում է Դեյվ Աբրուզիզեսը Ten ալբոմի մի քանի համերգներից հետո։

Ալբոմը, որ թողարկվեց 1991 թվականին, բաղկացած էր 11 երգերից, որոնց հիմնական թեմաներն էին դեպրեսիան, ինքնասպանությունը, միայնությունը և սպանությունն։ Ten-ը իր երաժշտական պլանով նման էր դասական ռոքին, որը համատեղված էր հարմոնիկ բառերով և հիմնի նմանվող ձայնով։ Ալբոմը սկզբում շատ վատ էր վաճառվում, սակայն 1992 թվականի երկրորդ կեսին ալբոմը համարվեց ոսկի ԱՄՆ-ում՝ զբաղեցնելով 2-րդ հորիզոնականը Բիլլբորդի վարկանշային աղյուսակում։ Ինչպես նաև խումբը թողարկեց երեք սինգլներ՝ «Alive», «Even Flow», և "Jeremy", ընդ որում վորջինիս գրելու համար Վեդդերը ոգեշնչվել էր իր քոլեջի մի ուսանողի անձնական պատմությամբ։ Նա ինքնասպան էր եղել իր իսկ դասընկերների աչքի առաջ։ Ten ալբոմը Բիլլբորդի վարկանշային աղյուսակում եղել է ավելի քան երկու տարի՝ ի վերջո դառնալով պլատինե։

Ten-ի հաջողությունից հետո Pearl Jam-ը Alice in Chains, Nirvana, и Soundgarden խմբերի հետ համատեղ դարձավ հայտնի խումբ գրանջ ոճում։ Չնայած խմբի առաջին ալբոմի հաջողությանը՝ խմբին շատ էին քննադատում, նույնիսկ Քուրտ Քոբեյնը խմբի մասին ասել է, որ նրանք իրենց երաժշտությամբ միայն շահույթ են հետապնդում։ Նա նաև նշել է, որ ալբոմը ոչ թե գրանջ ռոք է, այլ ալտերնատիվ ռոք։ Սակայն ավելի ուշ նա հաշտվում է Վեդդերի հետ, և նրանք միասին գտնվում են ընկերական հարաբերությունների մեջ մինչ իր մահը՝ 1994 թվականը։

1992 թվականին խումբն առաջին անգամ ելույթ ունեցավ հեռուստատեսությամբ՝ MTV Unplugged-ում։ Այնուհետև խումբը ելույթ է ունենում Lollapapooza ամառային համերգի շրջանակներում Red Hot Chili Peppers, Soundgarden և Ministry խմբերի հետ միասին։ Խումբը նաև երկու երգ թողարկեց որպես ֆիլմերի սաունդթրեքեր։

Vs. և Vitalogy (1993-1995) 
1993 թվականին Pearl Jam խումբը ստացավ 4 մրցանակ MTV-ի կողմից Jeremy-ի տեսահոլովակի համար։ Հենց այդ ժամանակ խումբը, չնայած լեյբլի ճնշմանը, հրաժարվում է Black երգի համար տեսահոլովակ նկարելուց։ Այդ դեպքից հետո խումբը պարբերաբար սկսեց հրաժարվել տեսահոլովակների նկարահանումներից։ Վեդդերը համարում էր, որ տեսահոլովակները թույլ են տալիս երկրպագուներին սխալ հասկանալ երգի իմաստը։

Pearl Jam-ը ստուդիա վերադարձավ 1993 թվականին՝ մտադիր լինելով պահել առևտրային հաջողությունը։ Խմբի երկրորդ ալբոմը՝ Vs.-ն, որ թողարկկվեց 1993 թվականի հոկտեմբերի 19-ին, վաճառվել է 950.378 կրկնօրինակով առաջին շաբաթվա ընթացքում։ Vs-ի հետ միասին թողարկվել էին նաև „Go“, „Daughter“, „Animal“ և „Dissident“ սինգլները։

Ticketmaster ընկերության հետ ընդհարման պատճառով խումբը չեղարկում է իր ամառային համերգային շրջագայությունը։ Այն բանից հետո, երբ արդարադատության նախարարությունը հրաժարվեց գործը քննելուց, Pearl Jam-ը շարունակեց բոյկոտել Tichetmaster-ին՝ արհամարհելով կազմակերպության հետ կնքված պայմանագրերը։

Ամառային երաժշտական շրջագայության փոխարեն խումբը սկսեց աշխատել իր հաջորդ ալբոմի՝ Vitalogy-ի համար։ Ալբոմի ձայնագրությունից հետո խմբից դուրս հանվեց հարվածային գործիքներ նվագող Դեյվ Աբրուզիզեսը։ Նրա հեռացում է խմբի մնացած անդամների հետ տարաձայնությունների արդյունքն էր. օրինակ, Դեյվը հրաժարվել էր Ticketmaster-ի դեմ բոյկոտը շարունակելուց։ Շուտով հարվածային գործիքներ նվագողի ազատ տեղը զբաղեցրեց Ջեկ Այրոնսը, ով Վեդդերի մտերիմ ընկերն էր և Red Hot Chili Pappers խմբի նախկին անդամը։ Vitology ալբոմը լույս տեսավ 1994 թվականի նոյեմբերի 22-ին։ Թողարկման առաջին շաբաթում վաճառվեց 877,000 օրինակ։ Ալբոմում ներառված «Spin the Black Circle» սինգլը հաղթեց գրեմմի մրցանակ 1996 թվականին «լավագույն հարդ ռոք կատարման» համար։

1995 թվականին Pearl Jam-ը կանադացի երաժիշտ Նիլ Յանգի հետ համատեղ ձայնագրեց Mirrirball ալբոմը։ Ձայնասկավառակը ձայնագրվեց սիեթլյան Bad Animals ստուդիայում 4 օրում։ Ընդ որում, Նիլ Յանգն ի սկզբանե ընդամենը 4 երգ էր բերել, իսկ մնացածը գրվել են ընթացքում։ Ընդհանուր ձայնագրվեց 13 երգ, որոնցից 10-ը գրեց Նիլ Յանգը, երկուսը՝ Վեդդերը և մեկը՝ միասին։ Ալբոմում տեղ գտան 11 երգեր, որոնցից մեկում Վեդդերը հանդես է գալիս որպես բեք վոկալիստ։

No Code և Yield (1996-1999) 
Vitalogy ալբոմով համերգային շրջագայությունից հետո խումբը կրկին վերադարձավ ստուդիա՝ նոր No Code ալբոմի ձայնագրության համար, որը, ըստ Վեդդերի, շատ հեռանկարային էր։ 1996 թվականին թողարկված No Code ալբոմը ներառում էր իր մեջ էքսպերիմենտալ բալլադներ և աղմկոտ գարաժ ռոք։ Ալբոմը գտնվում էր 1-ին հորիզոնականում ըստ Billboard ամսագրի, սակայն այն շուտով ցած իջավ իր հորիզոնականով։ No Code-ի հետ թողարկվեցին „Who You Are“, „Hail, Hail“ և „Off He Goes“ սինգլները։ Ինչպես և Vitalogy-ի թողարկումից հետո, No Code-ի համերգային շրջագայությունը նույնպես եղավ բավականաչափ կարճ Ticketmaster-ի հետ բոյկոտման պատճառով։ 1996 թվականի աշնանը սկսվեց առաջին „No Code European tour“ շրջագայությունը։

1997 թվականին ավարտելով համերգային շրջագայությունը՝ Pearl Jam-ը վերադարձավ ստուդիա իր հինգերորդ աբոմի՝ Yield-ի համար, որը թողարկվեց 1998 թվականի փետրվարի 3-ին։ Հնչողությամբ ալբոմը նման էր խմբի նախկին հնչողությանը։ Ալբոմը սկսեց բիլլբորդի վարկանշային աղյուսակի 2-րդ հորիզոնականից, սակայն No Code-ի նման, այս ալբոմը ևս երկար չմնաց իր դիրքում։ Yield-ի ձայնագրման ընթացքում նկարահանվեց նաև վավերագրական ֆիլմ։

1998 թվականի ապրիլին Pearl Jam-ը կրկին փոխում է հարվածային գործիքներ նվագողին։ Ջեկ Այրոնսը լքում է խումբը հյուրախաղային շրջագայությունների պակասի դժգոհությամբ, իսկ նրա փոխարեն խումբ է մտնում Մեթ Կամերունը Soundgarden-ից։ 1998 թվականին խումբը մեծամասշտաբ համերգային շրջագայություն է ունենում Հյուսիսային Ամերիկայում։

Նույն թվականին Pearl Jam-ը ձայնագրում է «Last Kiss» երգի քավր տարբերակը։

Binaural (2000-2001) 

Yield ալբոմի թողարկումից հետո իրականացած մեծամասշտաբ համերգային շրջագայությունից հետո խումբը ոչ մեծ դադար է առնում, որից հետո՝ 1999 թվականին, երաժիշտները սկսում են նոր ալբոմի ձայնագրությունը։ 2000 թվականի մայիսի 16-ին Pearl Jam-ը թողարկում է իր վեցերորդ ստուդիական ալբոմը՝ Binaural-ը։ Այդ թողարկումը խմբի նոր անդամի՝ հարվածային գործիքներ նվագող Մեթ Կամերունի համար առաջինն էր։ Ալբոմի վերնագիրը հղում էր բինաուրալյան ձայնագրման տեխնիկային։ Այն օգտագործվել է ալբոմի մի քանի երգերում։ Հոսսարդը նշել է, որ խմբի անդամները պատրաստ էին փոփոխության։

Ալբոմը բառերի տեսանկյունից ավելի մռայլ է, քան խմբի նախորդ ալբոմ Yield-ը։ Ալբոմը վաճառվել է մոտ 700,000 օրինակով և դարձել է Pearl Jam-ի առաջին ստուդիական ալբոմը, որին չհաջողվեց պլատինե ալբոմի կարգավիճակ ստանալ։

Pearl Jam-ը որոշեց ձայնագրել իր Binaural շրջագայության շոուն արհեստավարժ կերպով այն բանից հետո, երբ խումբը նկատեց իր երկրպագուների ցանկությունը շոուի կրկնօրինակն ունենալու վերաբերյալ։ Խումբը պաշտոնական կերպով նախատեսում էր թողարկել դրանք միայն ֆան ակումբի անդամների համար, սակայն խմբի ձայնագրման պայմանագիրը կանխեց այն։ Խումբը թողարկեց 72 կենդանի ալբոմներ 2000 և 2001 թվականներին, որոնցից երկուսը հայտնվեցին Բիլլբորդի լավագույն 200 ալբոմների հիթ շքերթում։

2000 թվականի հունիսի 30-ին տեղի ունեցած եվրապական համերգային շրջագայությունն ավարտվեց ողբերգությամբ՝ Դանիայի Ռոսկիլդ փառատոնի ընթացքում։ Խմբի 9 երկրպագուներ մանրացվել էին ոտքերի տակ և խեղդամահ էին արվել, քանի որ առջևում կանգնած ամբոխը շտապում էր։ Այդ ամբոխին մի քանի անգամ հետ գնալու խնդրանքից հետո խումբը դադարեց նվագել և փորձեց հանգստացնել ամբոխին, երբ երաժիշտները հասկացան, թե ինչ էր կատարվում, սակայն արդեն չափազնց ուշ էր։ Համերգային շրջագայության մնացած օրերը չեղյալ համարվեցին, և խմբի անդամները թոշակի անցնել նախատեսեցին այդ իրադարձությունից հետո։ Խումբը մեղադրվեց դեպքի համար, սակայն այնուհետև ազատվեց պատասխանատվությունից։

Սեպտեմբերի 11-ին ահաբեկիչների կողմից կազմակերպված հարձակումից հետո Վեդդերը և ՄակՔրեդին Նիլ Յանգի հետ համատեղ միասին կատարեցին Loang Road երգը «America: A Tribute to Heroes» բարեգործական համերգի համար, որը կայացավ 2001 թվականի սեպտեմբերի 21-ին։ Ամբողջ հասույթը ուղարկվեց զոհվածների ընտանիքների անդամներին որպես օգնություն։

Riot Act (2002-2005) 
Pearl Jam-Ը վերադարձավ իր նոր աբոմի ստեղծման աշխատանքներին մեկ տարի դադարից հետո։ ՄակՔրեդին ստուդիայի մթնոլորտը նկարագրել է որպես բավականին դրական և միաժամանակ շատ լարված ու հոգեկան։

Pearl Jam-ը թողարկեց իր 7-րդ Riot Act ալբոմը 2002 թվականի նոյեմբերի 12-ին։ ուտով թողարկվեցին „I Am Mine“ և „Save You“ սինգլները։ Երաժշտական պլանում ալբոմը ստացվեց բավականին էքսպերիմենտալ և այն մոտ էր ֆոլկին։ „Love Boat Captain“ երգում օգտագործվել է երգեհոն, որ նվագում էր Գասպար Բումը։

2003 թվականին խումբը սկսում է Riot Act շրջագայությունը, որի ժամանակ խումբն այցելում է Ավստրալիա, Ճապոնիա և Հյուսիսային Ամերիկա։ Մինչ այժմ շարունակվում է շրջագայության ժամանակի համերգների պաշտոնական բութլեգները։ Երաժշտական խանութներում այժմ հասանելի է 6 բութլեգներ. մեկը Ավստրալիայից, մեկը Ճապոնիայից և 4-ը՝ ԱՄՆ-ից։ Հյուսիսային Ամերիկայում շատ ելույթների ժամանակ Վեդդերը կատարել է „Bu$hleaguer“ երգը, որը նվիրված է նախագահ Ջորջ Բուշին։ Երգի սկզբում վեդդերը հանդես է գալիս ռեզինե դիմակով, որը այնուհետև նա կախում է բարձրախոսի հենարանին։

2003 թվականի հունիսիսն Pearl Jam-ը հղորդեց, որ լքում է Epic Records-ը լեյբլի հետ համաձայնագրի լրանալուն պես։ Նույն տարում խումբը ինքնուրույն կերպով թողարկում է Man of the Hour սինգլը Amazon.com-ի հովանավորությամբ։ Ռեժիսոր Թիմ Բերթոնը խնդրում է Pearl Jam-ին երգ կատարել «Մեծ ձուկը» ֆիլմի սաունդթրեքի համար։ „Man of the Hour“-ը, որը ավելի ուշ առաջադրվեց ոսկե գլոբուս մրցանակի, կարելի է լսել ֆիլմի վերջում։

Խումբը թողարկում է Lost Dogs կոմպիլյացիան, որը ընդգրկված է նաև 2003 թվականի հուլիսի 8-ին Նյու Յորքում տեղի ունեցած համերգի DVD-ի մեջ։

2005 թվականի ապրիլին Pearl Jam-ը հանդես է գալիս Easy Street Records-ի համերգում Սիթլում։ Ավելի ուշ շոուի ձայնագրությունը թողարկվեց Live at Easy Street համերգային ալբոմի տեսքով։

Անցումը J Records-ին և Pearl Jam (2006-2008) 
2004 թվականի Vote for Change շրջագայությունից հետո խումբը սկսեց աշխատել իր հաջորդ ձայնասկավառակի համար։ Այդ աշխատանքը պետք է դառնար Pearl Jam-ի անձնական լեյբլում իրականացված առաջին թողարկումը։ 2006 թվականի փետրվարին պրոդյուսեր Կլիվ Դևիսը հաղորդեց, որ Pearl Jam-ը պետք է միանա իր J Records լեյբլին, որ համարվում է Sony Music Entertainment-ի հատվածը։ Pearl Jam-ի 8-րդ ստուդիական ալբոմը լույս տեսավ 2006 թվականի մայիսի 2-ին։ Մի շարք քննադատներ նշեցին, որ Pearl Jam-ի նոր ալբոմը վերադարձ է խմբի հին ալբոմների հնչողությանը, իսկ ՄակՔրեդին իր 2005 թվականի հարցազրույցում համեմատել է այս ալբոմը Vs.-ի հետ։

Ալբոմի հիմնական թեմաները դարձել էին ԱՄՆ-ի սոցիալ-քաղաքական խնդիրները։ Օրինակ, „World Wide Suicide“ երգը Իրաքի զինվորական կազմակերպության հանդեպ քննադատություն է պարունակում։ Այս երգը թողարկվել սինգլի տեսքով և շուտով առաջնորդեց Բիլլբորդի մոդեռն ռոք երգերի վարկանշային աղյուսակը։ Վերջին անգամ Pearl Jam-ը վերջին անգամ նման արդյունքի էր հասել 1996 թվականին։

2007 թվականին Pearl Jam-ը ձայնագրում է The Who խմբի „Love, Reign o’er Me“ երգի քավր կատարումը Մայք Բենդերի «Դատարկված քաղաքը» ֆիլմի համար։ Շուտով այն հասանելի դարձավ Music Store-ում և iTunes-ում։

Վերաձևավորում և Backspacer (2009-2012) 
2009 թվականի մարտին Բրենդեն Օ՛Բրայանի մասնակցությամբ Ten ալբոմը վերաձևավորվեց 4 տարբերակներով՝ հավելյալ կերպով ներառելով ռեմիքս տարբերակներ, խմբի ելույթների DVD տարբերակներ։ Դա պլանավորված վերաթողարկումներից առաջինն էր խմբի հիմնադրման 20-ամյակի կապակցությամբ, որը պետք է տեղի ունենար 2011 թվականին։ Pearl Jam-ը նաև խաղացել է Կամերոն Կրոուի «Pearl Jam 20» ֆիլմում, որը նույնպես նախատեսվում էր թողարկել 2011 թվականին։

Pearl Jam-ը սկսեց աշխատել իր նոր ալբոմի համար 2008 թվականին։ Հաջորդ տարում խումբը ձայնագրեց 2008 թվականին մշակված մի քանի դեմո-տարբերակների համար։ Այդ ժամանակ նաև գրվեց երաժշտություն խմբի նոր երգերի համար։ 9-րդ ստուդիական ալբոմը, որը ստացավ Backspacer անվանումը, արտադրվեց Բրենդեն Օ'Բրայանի կողմից, ում հետ խումբը վերջին անգամ աշխատել էր Yield ալբոմի ձայնագրության ժամանակ։ Բիլլբորդի վարկանշային աղյուսակում ալբոմը զբաղեցրեց 1-ին հորիզոնականը և վաճառվեց 635.000 կրկնօրինակով՝ ըստ Nielsen SoundScan-ի 2013 թվականի տվյալների։ Իր հնչողությամբ ալբոմը նման էր փոփ երաժշտությանը։ 

2009 թվականի օգոստոսին Pearl Jam-ը Virgin փառատոնի գլխավոր դերում էր։ Նրանք նաև 5 համերգներ ունեցան Եվրոպայում և երեքը՝ Հյուսիսային Ամերիկայում։ 2009 թվականի հոկտեմբերին Pearl Jam-ը հանդես է գալիս Օստին քաղաքի Limits երաժշտական փառատոնի ժամանակ։ Հելոուինի գիշերը խումբը ունենում է իր վերջին ելույթը Ֆիլադելֆիայի սպեկտրում։ Ավելի ուշ երաժիշտները համերգային շրջագայություն են ունենում Օվկիանիայում։ 2010 թվականի մայիսին խումբը սկսում է իր նոր շրջագայությունը «Նոր Օռլեանի ջազ» և «Հերիտաժ» փառատոններում։ Շարունակելով շրջագայությունը արևելյան ափում՝ խումբը ավարտում է այն մայիսի 21-ին Նյու Յորքում։ Ամառը խումբն անցկացնում է եվրոպական շրջագայությամբ, որի ժամանակ նրանք Բելֆաստում առաջին անգամ համերգներով այցելում են Հյուսիսային Իռլանդիա։ 2010 թվականի հոկտեմբերին Pearl Jam-ը հանդես է գալիս Bridge դպրոցում։ 2011 թվականի հունվարի 17-ին լույս է տեսնում խմբի «Live on Ten Legs» համերգային ալբոմը։

2010 թվականի մարտին Ջեֆ Ամենթը Բիլլբորդի հետ իր հարցազրույցի ժամանակ տեղեկացնում է, որ խումբն արդեն ունի 25 երգ նոր ալբոմի հաար, որի աշխատանքները նրանք սկսել էին ապրիլին։ Մայիսին խումբը սկսում է շրջագայություն, որ բաղկացած էր Կանադայում 10 ելույթներից։

2011 թվականի սեպտեմբերի 8-ին խումբը թողարկում է նոր «Olé» երգը, իսկ նոյեմբերին հերթական համերգային ալբոմը՝ Toronto 9.11.11-ը, որը անվճար երպով կարելի է ներբեռնել Google Music-ից։

2011 թվականի նոյեմբերի 21-ին PJ20 շրջագայության շրջանակներում Pearl Jam-ը այցելում է Կոստա Ռիկա, որտեղ նրանց համերգին այցելում է մոտ 30000 երկրպագու։ Մեկ ամիս անց խումբը հայտարարում է եվրոպական շրջագայություն, որը պետք է սկսեր 2012 թվականի հունիսին։

Lightning Bolt (2013-ցայսօր) 

2011 թվականի հուլիսի 11-ին խումբը հայտարարեց որ 10-րդ ստուդիական ալբոմի՝ Lightning Bolt-ի մասին, որը թողարկվեց հոկտեմբերի 14-ին ԱՄՆ-ում։ Ինչպես նաև, հոկտեմբերի 14-ին ալբոմի հետ թողարկվեց առաջին սինգլը՝ «Mind Your Manners»-ը։ Երկրորդ սինգլը՝ «Sirens»-ը, թողարկվեց 2013 թվականի սեպտեմբերի 18-ին։ Առաջին շաբաթվա ընթացքում վաճառվեց Lightning Bolt-ի 166,000 օրինակ՝ այդպիսով դառնալով Pearl Jam-ի 5-րդ ալբոմը, որը զբաղեցրեց Բիլլբորդ-ի 200 հիթերի ցանկի առաջին հորիզոնականը։ Խումբը մեկնեց Lightning Bolt շրջագայության, որի շրջանակներում նրանք մի քանի համերգներ ունեցան Հյուսիսային Ամերիկայում նոյեմբերին և հոկտեմբերին։

Ոճ և ազդեցություն 

1990-ական թվականների սկզբի այլ գրանջ խմբերի հետ համեմատությամբ՝ Pearl Jam-ի ոճը նշանակալիորեն ավելի ծանր էր և ավելի մոտ էր 1970-ական թվականների դասական ռոքին։ Խումբը հանգցնում է փանկ-ռոք և դասական ռոք խմբերի, որոնք հայտնվում են իրենց արվեստի մեջ, ինչպիսիք էին The Who, Led Zeppelin, Նիլ Յանգ, Kiss և Ramones խմբերը։ Pearl Jam-ի հաջողությունը բացատրվում է իրենց յուրահատուկ հնչողությամբ, որ համատեղվում է 1970-ականների ստադիոնային ռոքի ռիֆերի հետ։ Հոսսարդը, ով ռիթմային հատվածներ է նվագում կիթառով, հայտնի է իր ռիթմի զգացումով, իսկ ՄակՔրեդիի նվագը իր իսկ խոսքերով Ջիմի Հենդրիքսի ոճով է, ինչը նա անվանում է շատ զգացմունքային։

Pearl Jam խումբը փորձել է էքսպերիմենտներ անել իր յուրաքանչյուր ձայնասկավառակում։ Վեդդերի Խոսքերով՝ երաժիշտները ցանկանում էին ձայնն ավելի քիչ գրավիչ դարձնել առանց հուկերի։ 
Խմբի «Vitalogy» ալբոմում նկատվում է նաև փանկ ռոքի ազդեցությունը։ «No Code» ալբոմը ստեղծվել է Ten ալբոմից զգալի տարբերությամբ։

Կազմ

Սկավառակագրություն 
 Ten (1991)
 Vs. (альбом)|Vs. (1993)
 Vitalogy (1994)
 No Code (1996)
 Yield (1998)
 Binaural (2000)
 Riot Act (2002)
 Pearl Jam (2006)
 Backspacer (2009)
 Lightning Bolt (2013)
 Gigaton (2020)

Ծանոթագրություններ

Արտաքին հղումներ 
 Pearl Jam օնլայն
 Pearl Jam: I am mine
 Pearl Jam-ի մասին AllMusic-ում
 Pearl Jam-Ի ֆան ակումբ
 Pearl Jam-ի մասին myspace-ում

Ամերիկյան ռոք խմբեր
«Գրեմմի» մրցանակի դափնեկիրներ
1990 հիմնադրված երաժշտական խմբեր